stanford-oval/wikipedia huggingface dataset:
מרים הירשפלד
חייה > אחות ראשית בארגון הבריאות העולמי

בשנת 1988 הוצע לה על ידי משרד הבריאות ומשרד החוץ להגיש מועמדות לתפקיד המדען הראשי בסיעוד, בארגון הבריאות העולמי בז'נבה.
בשנים 1989 עד 2002 הייתה הישראלית במעמד הגבוה ביותר בארגון הבריאות העולמי, והאחות הראשונה שניהלה את המחלקה של מקצועות הבריאות בארגון. לאחר מכן, היא הקימה את המחלקה לטיפול ממושך וטיפול בית בארגון הבריאות העולמי אשר כלל מערך תכנון פיתוח ומחקר בתחום, וכן ייעוץ למשרדי הממשלה ומועצות לאומיות במדינות השונות. במהלך תקופה זו יזמה וליוותה מחקרים ופרסומים בנושאי טיפול ממושך וטיפול בית.
במהלך השנים פרופסור מרים הירשפלד יעצה, ליוותה, והרצתה בתחומי בריאות וסיעוד בכל רחבי העולם. בשווייץ אושרר "המודל לסיעוד על שם הירשפלד" בחוק הסיעוד במדינה. בנוסף, התבקשה לסייע ולייעץ ביפן בהקמת התוכנית הדוקטורט הבין-אוניברסיטאית בנושאי סיעוד במצבי חירום.
שלושה מתוך הפרסומים התקבלו על ידי המדינות החברות בארגון הבריאות העולמי כמכווני מדיניות:
Nursing beyond the year 2000. Report of a WHO Study Group. Geneva, World Health Organization, 1994 (WHO Technical Report Series No. 842
Nursing practice. Report of a WHO Expert Committee. Geneva, World Health Organization, 1996 (WHO Technical Report Series No. 860
Home-Based and Long-Term Care. Report of a WHO Study Group. Geneva, World Health Organization, 2000 (WHO Technical Report Series, No. 898
חייה > ראש החוג לסיעוד המכללה האקדמית עמק יזרעאל

בשנים 2007 עד 2013 הקימה וניהלה פרופסור הירשפלד את החוג לסיעוד במכללה האקדמית עמק יזרעאל.
הירשפלד בעלת השקפת עולם הומנית חברתית, הושפעה מהאסכולה החינוכית של התאורטיקן הברזילאי פאולו פריירה אשר קרא לדיאלוג של שיח שוויוני בין הלומדים למלמדים. להשקפתה, השיח נובע מחיי הלומדים, מבוסס על כבוד הדדי ומסתמך על עולמם התרבותי של הלומדים. הירשפלד מובילה גישה אקטיבית חברתית בתפיסת העולם המקצועית של הסיעוד, ומאמינה כי החינוך בסיעוד חייב להתבסס על ערכים של צדק חברתי, פלורליזם ורגישות תרבותית. לדעתה מקצוע הסיעוד חייב להתבסס על שלושה עקרונות :לימוד וצבירת ידע, חשיבה ביקורתית ויכולת אמפתית. אחים ואחיות מקצועיים צריכים ללמוד כיצד להגיע למקורות מידע, עליהם ללמוד לחשוב באופן ביקורתי ולמצוא תשובות. אולם חלק נכבד בלמידת מקצוע הסיעוד חייב לכלול למידת תקשורת ורכישת מיומנויות בין אישיות, מתוך מטרה להשתחרר מקיבעונות חברתיים לרכוש יכולת אמפתית וחשיבה אתית.
הירשפלד הקימה בשנת 2008, בחוג לסיעוד במכללה האקדמית עמק יזרעאל, את התוכנית "הזדמנות להצלחה", המלווה סטודנטים בני הקהילה האתיופית, בלימודי הסיעוד. בשנת תשע"ד למדו בתוכנית כ-33 סטודנטים. התוכנית מעניקה תמיכה כלכלית, לימודית, רגשית וחברתית לסטודנטים. התקווה היא שבוגרי התוכנית יספקו גשר חשוב להבנת צורכי הבריאות של הקהילה האתיופית בישראל.
פרסים

1985 פרס מחקר מהאגודה הישראלית לגרונטולוגיה
1992 פרס מחקר מאגודת האחיות האונקולוגיות העולמית
1994 תואר דוקטור לשם כבוד ברפואה מאוניברסיטת נוגהם שבאנגליה
1995 תואר דוקטור לשם כבוד בתחום המדע, באוניברסיטה למדעי הבריאות באורגון
2012 מדליה מנשיא אוסטריה עבור תרומתה למערכת הבריאות באוסטריה
2014 פרס על שם דוקטור סועד חוסן חסן, מנהיגת הסיעוד במצרים, על מנהיגות גלובלית בסיעוד, מאוניברסיטת פנסילבניה
2022 פרס סרינגרינדרה (מהידול) כהוקרה על תרומתה למופת להתפתחות וקידום בתחום הסיעוד, שהוענק על ידי נסיכת תאילנד מאהה צ'קרי סירינדהורן. באותו מעמד קבלה גם ד"ר נורית וגנר את הפרס.
מחקרים

פעילויות מחקר
Prior: Participating in WHO human resources and health systems research initiatives. Encouraging, initiating and monitoring research necessary to plan nursing/midwifery components of future health systems and the development of cost-effective and culturally appropriate nursing/midwifery interventions; home-based and long-term care: policy research
Ongoing: Initiating and participating in a wide range of research related to ageing, nursing education, cross-cultural education and conflict management; Health care ethics etc.
מחקרים משותפים
Bruce Rosen & Miriam Hirschfeld. The changing role of nurses in community settings in Israeli health plans. Approved for funding by the Israel National Institute of Health Policy and Health Services Research Spring, 2011
Ariela Lowenstein & Miriam Hirschfeld Inequality in the Use of Community Health Services: A Comparison of Elderly Jews and Arabs Keren Maccabi, Spring 2011
חברות בארגונים

האגודה הישראלית של האחים והאחיות בישראל
אגודת המחקר של האחים והאחיות בישראל
האגודה לגרונטולוגיה- ישראל
הארגון העולמי של הסיעוד האונקולוגי
האקדמיה היפנית למדעי ההתנהגות הבריאותית
לקריאה נוספת

רובינשטיין, ד'. (2013) תסמונת השיטיון ומחלת האלצהיימר-חלק ראשון. בתוך: Israeli Nursung Update, גיליון מס' 5, עמ' 17–19.
תורן, א' ופיקר. א': עורכות (2009) מנהיגות בלבן- ניהול סיעוד בבתי חולים. ירושלים: מאגנס האוניברסיטה העברית.
הערות שוליים

↑  תלמי, א'. סגל, ת'. ארלס, ז'. (2007). השומר הצעיר קן וינה, "ושוב זרחה השמש". קיבוץ ברעם:קורות
↑  הירשפלד, מ' א'. (1979/1980). הטיפול הסיעודי בשירותי הקשישים. גרונטולוגיה: כתב עת בנושאי הזיקנה, 14: 34-38.
↑  גור, ח'. (2007). פאולו פריירה- עשור למותו: הוראה דיאלוגית. הד חינוך (גיליון מס' 09, כרך פ"א)
↑  חיפה, א'. (1 נובמבר 2006). פני הסיעוד לאן. אוחזר ב-24 1 2014, מתוך [ https://www.youtube.com/watch?v=kVV9aCL8pHQ]
↑  איתמר אייכנר, כבוד: נסיכת תאילנד העניקה פרס יוקרתי לשתי פרופסוריות ישראליות לסיעוד, באתר ynet, 31 באוקטובר 2022
| --- | --- |
בקרת זהויות :  ORCID: 0000-0002-5214-1599
פולין בירי מאק

| --- | --- |

 לידה:  19 בדצמבר 1891 נורבורן, מיזורי, ארצות הברית 
 פטירה:  22 באוקטובר 1974 (בגיל 82) דנטון, ארצות הברית 
 שם לידה:  Pauline Gracia Beery 
 ענף מדעי:  כימיה 
 מקום קבורה:  Centre County Memorial Park 
 מקום לימודים:  אוניברסיטת המדינה של מיזורי (1913)  אוניברסיטת קולומביה (1919)  אוניברסיטת המדינה של פנסילבניה (1932) 
 מוסדות:  אוניברסיטת המדינה של פנסילבניה (1919–1952)  אוניברסיטת טקסס לנשים (1952–1973) 
 פרסים והוקרה:  Silver Snoopy award (1970)  מדליית גרוון-אולין (1950) 
 בן או בת זוג:  Warren Mack 
 הערות:  שם לידה:Pauline Gracia Beery
 
פולין גרסיה בירי מאק (באנגלית: Pauline Gracia Beery Mack; ‏19 בדצמבר 1891 – 22 באוקטובר 1974) הייתה כימאית, תזונאית, ממציאה ומנהלת מכללה. מחקריה העיקריים התמקדו בסידן, צפיפות העצם ותזונה. בין היתר, חקרה עבור NASA ובחנה את הקשר שבין אי-כבידה לצפיפות העצם אצל בני אדם. ממצאי המחקר היו פורצי דרך והובילו לדיאטה מיוחדת, בה משתמשים עד היום למניעה וטיפול בהפרעות בצפיפות עצם. ב-1950 ברי קיבלה את מדליית גארוון מהאגודה האמריקנית לכימיה על מחקריה בסידן, תזונה וצפיפות העצם וב-1970 הייתה האישה הראשונה לקבל את פרס "Silver Snoopy Award"[דרוש תרגום] (אנ') על מצוינות מקצועית ועל מחקריה עבור NASA. בירי הייתה גם הדיקנית של הקולג' לאחזקת בית ומדע בקולג' לנשים בטקסס למשך עשר שנים.
קורות חיים > תחילת הקריירה ולימודים

פולין גרסיה בירי נולדה בנורבורן (אנ'), מיזורי, לג'ון פרי ודורה וודפורד ברי. בשנת 1913 סיימה תואר ראשון בכימיה באוניברסיטת המדינה של מיזורי (אנ') ועבדה כיושבת הראש של אגף המדעים בשלושה בתי ספר תיכונים במיזורי. בשנת 1919 סיימה תואר שני בכימיה באוניברסיטת קולומביה ובו זמנית עבדה כמורה לכימיה בתוכנית כלכלת בית באוניברסיטת קולומביה. בזמן הוראתה באוניברסיטה ראתה שלתלמידי המדעים בשנה הראשונה יש חסך משמעותי בהשכלה, בעיקר בהבנתם של תהליכים כימיים וכיצד הם משפיעים על חייהם ולכן יצרה מגזין בשם "Chemistry Leaflet" ב-1927.
בשנת 1932 סיימה בירי את הדוקטורט שלה בפן סטייט. הוא התמקד בפיתוח שיטה למדידת החזקת סידן בעצמות של אורגניזמים חיים. בשנת 1941 מונתה דוקטור בירי לנהל את מכון "Ellen H. Richard" לאוכל, מקלט ובגדים באוניברסיטת המדינה של פנסילבניה. המכון הרחיב את מחקריה של דוקטור בירי על יישום הכימיה על מזון, חומרי ניקוי וטקסטילים.
קורות חיים > מלחמת העולם השנייה

בתקופת מלחמת העולם השנייה התחברה דוקטור בירי עם הצבא האמריקאי בכדי לקדם את מחקריה על סידן ועצמות. המחקר שלה בנושא זה כלל מכשיר אשר תכננה בעצמה הקרוי ”Radiographic Bone Densitometer”[דרוש תרגום] ונועד לנתח מינרלים בעצם על ידי שימוש בצילום רנטגן. זהו אחד מתוך שישה מכשירים שבירי תכננה לביצוע מחקרים בצפיפות העצם.
קורות חיים > ניהול הקולג' לנשים בטקסס

בשנת 1952 מונתה דוקטור בירי לדיקנית של "הקולג' לאחזקת בית ומדע בקולג' לנשים" במדינת טקסס (כיום "האוניברסיטה לנשים" בטקסס (אנ')). בתחילה הקולג' היה קטן והתמקד בעיקר באמנות, אך בירי הפכה אותו למכון מחקר נודע ומסובסד המצויד במעבדות למחקר. בשנת 1962, לאחר עשר שנים כדיקנית הקולג', התפטרה דוקטור בירי מעבודתה בכדי להתמקד במחקרים שערכה ומומנו בעיקר על ידי NASA.
חיים אישיים

בדצמבר 1923 התחתנה פולין בירי עם הבוטנאי והאמן הגרפי וורן בריאן מאק והביאה איתו לעולם שני ילדים (אוסקר ואנה מאק). ברי התאלמנה בשנת 1952. בשנת 1974 נפטרה פולין גרסיה בדנטון טקסס בגיל 83 ונקברה באוניברסיטת פנסילבניה. היא הייתה ידועה בכך שלכל מקום שאליו הייתה מגיעה היא תמיד לבשה צעיף מפרוות חורפן ונעלי טניס לבנות.
עבודתה של דוקטור ברי ב-NASA

מחקרה של דוקטור בירי עבור NASA היווה את שיא הקריירה שלה כחוקרת. במחקרה חקרה דוקטור בירי את השפעת חוסר הכבידה על צפיפות העצם. היא חקרה גברים בריאים ששכבו במיטה למשך זמן וכך מדדה את האפקט של אי פעילות על מסת העצם. דוקטור בירי מדדה את המחסור של זרחן וסידן בעצם כתוצאה מחוסר פעילות בעזרת מכשירי רנטגן שתכננה בעצמה כולל הRadiographic Bone “Densitometer ”. בנוסף, היא חקרה באופן אישי כמה מהאסטרונאוטים מתוכניות אפולו וג'מיני. בשל היותה אישה, דוקטור בירי לא הורשתה לעלות על ספינות חיל הים ששימשו כדי להחזיר את קפסולות החלל כאשר הם נחתו בים. במקום זאת טכנאי זכר ביצע את המשימות לאחר הטיסה ותצלום הרנטגן שביצע הושווה לתצלומי הרנטגן שנלקחו על ידי דוקטור בירי לפני הטיסה. בעקבות תוצאות המחקר דוקטור בירי פיתחה דיאטות מיוחדות בשביל האסטרונאוטים במשימת אפולו וג'מיני המקטינות את הדמינרליזציה (מחסור במינרלים בגוף) בעצם. היא ערכה מחקר דומה בפרימטים בשביל תוכנית ביוסאטליט במרכז המחקר של NASA בקליפורניה. המחקר של דוקטור בירי על צפיפות העצם אצל אסטרונאוטים נותר רלוונטי עד היום.
פרסים והוקרה

בעקבות מחקרה פורץ הדרך של דוקטור בירי בסידן תזונה וצפיפות העצם שערכה במהלך מלחמת העולם השנייה, בשנת 1950 זכתה בירי במדליית גרוון-אולין מ"האגודה האמריקנית לכימיה" (the American Chemistry Society). בנוסף, דוקטור בירי הייתה האישה הראשונה לקבל את ה-“Silver Snoopy Award”[דרוש תרגום] על מצוינות מקצועית בעקבות מחקריה פורצי הדרך ב-NASA. זהו פרס שמוענק לעובדי NASA על הישגים יוצאים מהכלל.
הערות שוליים

1 2 3  Pauline Beery Mack papers, 1922-1950, PENNSTATE UNIVERSITY LIBRARIES (הקישור אינו פעיל, 4 במאי 2023)
1 2 3  TAD BENNICOFF, Merging Chemistry and Nutrition: Pauline Gracia Beery Mack, smithsonian institution archives, ‏17.3.2011
1 2 3  Judith N. McArthur, Mack, Pauline Gracia Beery (1891–1974), Texas State Historical Association, ‏April 1, 1995
↑  Warren Bryan Mack, Smithsonian American Art Museum
↑  Warren Bryan Mack, PennState -
Department of Plant Science
1 2  Pauline Beery Mack - NASA Bone Density Research, Texas Woman’s University
| --- | --- |
בקרת זהויות :  NLI: 987007291188005171  CiNii: DA11295755  ISNI: 0000 0000 6784 4516  LCCN: no99018091  NLA: 35511299  NTA: 074780913  RERO: 02-A003545695  SNAC: w6gf1t39  SUDOC: 189151978  VIAF: 92623956   WorldCat (עם VIAF): 92623956
פיטר קולמן

| --- | --- |

 לידה:  9 בספטמבר 1959 (בן 65) שיקגו, ארצות הברית 
 ענף מדעי:  יישוב סכסוכים 
 מקום לימודים:  אוניברסיטת קולומביה (1997)  טיצ'רס קולג'  אוניברסיטת איווה 
 מוסדות:  טיצ'רס קולג' (1997) 
 
פיטר תומאס קולמן (נולד ב-9 בספטמבר 1959) הוא פסיכולוג חברתי אמריקאי וחוקר בתחום יישוב סכסוכים ושלום בר קיימא. קולמן ידוע בעיקר בזכות עבודתו על קונפליקטים בלתי פתירים ויישום מדע המורכבות.
קולמן הוא פרופסור באוניברסיטת קולומביה ומנהל הקונסורציום המתקדם בנושא שיתוף פעולה, קונפליקט ומורכבות (AC4) והמרכז הבינלאומי מורטון דויטש לשיתוף פעולה ופתרון סכסוכים. קולמן משרת גם בפקולטה בתוכנית לתואר שני במשא ומתן ופתרון סכסוכים בבית הספר ללימודים מקצועיים של קולומביה.
ילדות וחינוך

קולמן גדל בשנות ה-60 בשיקגו וחווה ביטול הפרדה בין שחורים ללבנים בבתי ספר, תנועה אלימה נגד מלחמה ותנועה לא אלימה לזכויות אזרח. חוויות אלו יצרו אצלו תחושה חזקה של דאגה לגבי מצב החברה האנושית בעולם.
הוא סיים תואר ראשון מאוניברסיטת איווה ב-1981. לאחר שעבד עם נוער אלים בניו יורק בשנות ה-80, חזר קולמן לאקדמאים כדי ללמוד כיצד להשתמש במדע ככלי להתמודדות עם בעיות חברתיות.
לאחר מכן הוכשר קולמן כמגשר עבור מערכת בתי המשפט הפליליים של מדינת ניו יורק, והחל את לימודיו עם התאורטיקן הבולט ליישוב הסכסוכים, מורטון דויטש, וקיבל דוקטורט בפסיכולוגיה חברתית וארגונית מאוניברסיטת קולומביה.
קריירה באוניברסיטת קולומביה

מאז שנות ה-90 כיהן קולמן כפרופסור באוניברסיטת קולומביה. עבודתו המוקדמת עם מורטון דויטש הובילה לפרסום של המהדורה הראשונה מתוך שלוש של The Handbook on Conflict Resolution: Theory and Practice, ספר מקיף המיועד לאנשי מקצוע בתחום יישוב סכסוכים המדגיש את הפוטנציאל הבונה של סכסוך.
קולמן חקר כמה מההיבטים של דינמיקת שלום וסכסוכים, הנחשבים יותר שוליים אך קריטיים לנושא. מחקריו כללו נושאים כמו שימוש וניצול לרעה של כוח חברתי, סכסוך בלתי פתיר, השפלה וקונפליקט, גיבוש זהות קולקטיבית מקוטבת, תרבות וקונפליקט, אי צדק וקונפליקט, ו שלום בר קיימא.
סכסוכים אלה יכולות לבוא לידי ביטוי במשפחות, בתי ספר וארגונים אחרים, וכן בקרב קהילות ואומות. הם נוטים להיות מורכבים, עמידים לאורך זמן, וקשים לעבוד איתם, ולפיכך אינם נחקרים יחסית על ידי מדעני חברה עכשוויים. הגישה של קולמן הייתה לפתח מודלים רעיוניים המתייחסים לפערים בתיאוריה הקיימת, לעיתים קרובות באמצעות גיוס תובנות ממשתתפים משכילים (בעלי עניין מקומיים ואנשי מקצוע), ולאחר מכן לבדוק אמפירית את המודלים באמצעות מגוון שיטות.
תחום הלימוד שלו מתמקד בגישור הפער בין התיאוריה לפרקטיקה בתחום פתרון סכסוכים ולימודי שלום על ידי הבאת תובנות חדשות מהמחקר על בעיות טכניות וחברתיות חשובות, ועל ידי כיבוד מומחיות מעשית בפיתוח תיאוריה חדשה.
בתחום אי-פתירות הסכסוכים, עבודתו של קולמן מתמקדת בדינמיקה הכרוכה בקונפליקטים שנראים בלתי פתירים; באופן כללי כמערכות שלמות וגם באופן ספציפי באמצעות חקירת מרכיבי מפתח של בעיות אלו. הדבר כלל מחקר על תהליכי המוטיבציה הבסיסיים המעורבים, גיבוש זהות ושינוי שלה בתנאים אלה, התפקיד שרגשות מוסריים ממלאים בשמירה על קונפליקטים כאלה, והבדלים במורכבות הדינמיקה בין צורות הרסניות יותר ופחות של קונפליקט. עבודה זו מסוכמת בספר, חמשת האחוזים: מציאת פתרונות לקונפליקטים בלתי אפשריים (לכאורה).
על פי קולמן, ניתן להפחית קיטוב פוליטי על ידי פניה לרגשות האוכלוסייה אשר חשה "מותשת" מהקיטוב, ובדרך כלל מהווה רוב.
ארגונים ופרסים

בשנת 2015, זכה בפרס מורטון דויטש ליישוב סכסוכים מהאגודה הפסיכולוגית האמריקאית, חטיבה 48: החברה לחקר השלום, הסכסוך והאלימות.
בשנת 2000, זכה בפרס הספר למצוינות של מכון החייאה ליישוב סכסוכים עבור The Handbook of Conflict Resolution: Theory and Practice בעריכת Morton Deutsch & Peter T. Coleman.
ב־2003, זכה קולמן בפרס הראשון לקריירה מוקדמת מהאגודה הפסיכולוגית האמריקאית, חטיבה 48: החברה לחקר השלום, הסכסוך והאלימות.
הוא גם חבר מועצת המנהלים של Gbowee Peace Foundation ארצות הברית וחבר מייסד של המועצה האקדמית המייעצת של היחידה לתמיכה בגישור של האומות המאוחדות, ב-UNDPA. קולמן מכהן כיום במועצות המערכת של Peace and Conflict: Journal of Peace Psychology and Conflict Resolution Quarterly,
ספרים

Coleman, PT and Ferguson, R. (2014). לגרום לקונפליקט לעבוד: רתימת כוחה של אי הסכמה. ניו יורק: Houghton-Mifflin-Harcourt.
Coleman, PT, Deutsch, M., & Marcus, E. (עורכים) (2014). המדריך ליישוב סכסוכים: תיאוריה ופרקטיקה, מהדורה שלישית. סן פרנסיסקו: ג'וסי-באס. תורגם ליפנית (2003), פולנית (2006).
Vallacher, R., Coleman, PT, Nowak, A., Bui-Wrzosinska, L., Kugler, K., Bartoli, A., & Liebovitch, L. (2013). נמשך לקונפליקט: היסודות הדינמיים של יחסים חברתיים ממאירים. ספרינגר.
Coleman, PT & Deutsch, M. (עורכים, יולי, 2012). המרכיבים הפסיכולוגיים של שלום בר קיימא. ספרי ספרינגר. ארבעה פרקים שנכתבו. Coleman, PT (עורך, 2012). קונפליקט, צדק ותלות הדדית: מורשתו של מורטון דויטש. ספרי ספרינגר. שלושה פרקים שנכתבו.
Coleman, PT (עורך, 2012). קונפליקט, צדק ותלות הדדית: מורשתו של מורטון דויטש. ספרי ספרינגר. שלושה פרקים שנכתבו.
קולמן, PT (2011). חמשת האחוזים: מציאת פתרונות לקונפליקטים בלתי אפשריים (לכאורה). ניו יורק: עניינים ציבוריים, ספרי פרסאוס.
Deutsch, M., Coleman, PT, & Marcus, E. (Es.) (2000, 2006 2nd Edition). המדריך ליישוב סכסוכים: תיאוריה ופרקטיקה. סן פרנסיסקו: ג'וסי-בס. תורגם ליפנית (2003), פולנית (2006).
הערות שוליים

↑  "Advanced Consortium on Cooperation, Conflict, and Complexity (AC4)". ac4.ei.columbia.edu. נבדק ב-2015-11-23.
↑  "The Morton Deutsch International Center for Cooperation and Conflict Resolution". The Morton Deutsch International Center for Cooperation and Conflict Resolution (באנגלית אמריקאית). נבדק ב-2015-10-16.
↑  "Peter T. Coleman | Columbia University School of Professional Studies". sps.columbia.edu (באנגלית). נבדק ב-2021-03-01.
↑  "Coleman, Peter T. (pc84) | Teachers College Columbia University". Teachers College - Columbia University. נבדק ב-2015-11-23.
↑  "Peter Coleman - The Earth Institute - Columbia University". www.earthinstitute.columbia.edu. נבדק ב-2015-11-23.
↑  "The Handbook of Conflict Resolution: Theory and Practice | Beyond Intractability". www.beyondintractability.org. נבדק ב-2015-12-22.
↑  Jones, Dan (2015). "Conflict resolution: Wars without end". Nature. 519 (7542): 148–150. Bibcode:2015Natur.519..148J. doi:10.1038/519148a. PMID 25762265.
↑  "Reviews | Conflict and resolution". Making Conflict Work (באנגלית אמריקאית). נבדק ב-2015-11-23.
↑  Gadlin, Howard (2013-01-01). "Rethinking Intractability: A New Framework for Conflict". Negotiation Journal. 29 (1): 99–117. doi:10.1111/nejo.12007. ISSN 1571-9979.
↑   דפנה מאור, "הרוב המותש שבאמצע הוא האנשים שנמאס להם משנאה", באתר TheMarker‏, 11 ביולי 2023
↑  "Morton Deutsch Conflict Resolution Award". apa.org. נבדק ב-2015-11-23.
↑  "Conflict Prevention and Resolution Annual Awards" (PDF).
↑  "Division 48 Early Career Award". apa.org. נבדק ב-2015-11-23.
↑  "Gbowee Peace Foundation USA". www.gboweepeaceusa.org. נבדק ב-2015-10-16.
↑  "Academic Advisory Council | UN Peacemaker". peacemaker.un.org. נבדק ב-2015-11-23.
↑  "Association for Conflict Resolution".
↑  "Doha Forum 2013". dohaforum2013.qatarconferences.org. נבדק ב-2015-10-16.
| --- | --- |
בקרת זהויות :  NLI: 987007447580105171  PLWABN: 9810577710005606  BIBSYS: 26831  BnF: cb17204734p (data)  CiNii: DA12869973  GND: 1015165486  ISNI: 0000 0001 1463 4213  LCCN: n99281131  NDL: 00955260  NKC: mub2013769646  NTA: 202738418  ORCID: 0000-0002-6337-745X  SUDOC: 069826129  VIAF: 117161258   WorldCat (עם VIAF): 117161258
עידן הקרח 2: נמסים מצחוק

| --- | --- |

הכרזה העברית של הסרט
 בימוי:  קרלוס סלדנהא 
 הופק בידי:  לורי פורט, כריס וודג' 
 תסריט:  ג'ון ויטי
 שחקנים ראשיים:  ריי רומנו קווין לטיפה דניס לירי ג'ון לגוויזאמו שון וויליאם סקוט ג'וש פק
 מדבבים:  קווין לטיפה (Ellie) Matt McCarthy (קולות נוספים) כריס וודג' (Scrat) דני מן (קולות נוספים) שרי לין (קולות נוספים) ריי רומנו (Manny) לורה מרנו (קולות נוספים) דניס לירי (דייגו) ג'ון לגוויזאמו (סיד) קריספין פרימן Zack Shada ספנסר לייסי גנוס ביל פרמר Olivia DeLaurentis Harrison Fahn ג'ניפר דרלינג ג'ס הרנל Tim Kirkpatrick David H. Kramer מיקי מקגוואן לריין ניומן Ross Simanteris John Cygan מדלין מרטין Blanca Camacho רודגר במפס ג'וזף בולוגנה אלן טודיק קליאה לואיס דבי דריברי קרלוס סלדנהא Tom Fahn ג'וש פק ויל ארנט שון ויליאם סקוט ג'יי לנו Paul Butcher אריאל וינטר ג'יימס סי Shane Baumel בוב ברגן Claudia Besso סטיבן רוט ג'ק אנג'ל ג'נסין פנטיר רנה טיילור מינדי סטרלינג Marshall Efron בפסקה זו רשומה אחת נוספת שטרם תורגמה 
 מוזיקה:  ג'ון פאוול 
 מדינה:  ארצות הברית 
 חברת הפקה:  פוקס המאה ה-20, בלו סקיי, חטיבת ההנפשה של פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  31 במרץ 2006 (ארצות הברית)
 משך הקרנה:  91 דקות
 שפת הסרט:  אנגלית ודיבוב לעברית
 סוגה:  סרט פנטזיה, סרט קומדיה, סרט לכל המשפחה, סרט פלאשבק, סרט ילדים, סרט הרפתקאות 
 תקציב:  $80,000,000
 הכנסות באתר מוג'ו:   iceage2
 סרט קודם:  עידן הקרח
 סרט הבא:  עידן הקרח 3: עלייתם של הדינוזאורים
 סרטים בסדרה:  עידן הקרח
 אתר רשמי
 דף הסרט ב־IMDb
 
עידן הקרח 2: נמסים מצחוק (במקור הופץ בארץ כעידן הקרח 2, כאשר נמסים מצחוק הייתה שורה בפוסטר לקידום הסרט, אך בהפצת ה-DVD והווידאו התווסף לשם הסרט המלא, באנגלית: Ice Age: The Meltdown) הוא סרט ההמשך של הסרט "עידן הקרח", החלק השני מתוך שישה שיצאו עד כה בסדרת סרטי "עידן הקרח", הסרט הופק באולפני האנימציה "Blue Sky Studios" ויצא ב-2006 בעקבות הצלחת קודמו בסדרה.
עלילת הסרט

מני, דייגו וסיד, גיבורי הסרט הקודם, מספיקים ליהנות רק מעט מהצלחת מסעם הקודם, אשר מתואר ב"עידן הקרח", וכבר צרה נוספת רודפת אותם. הקרחון יתמוטט, כך מבשר הנשר, ובעקבות כך כל העמק יוצף (מרוצת קרחון) וכל החיות ימותו.
לכן נאלצים מני, דייגו וסיד לצאת יחד עם כל שאר חיות העמק אל הקאנו אשר נמצא בקצהו האחר של העמק. הם יוצאים למסע אורך ומתיש אשר במהלכו סובל מני מעקיצות משאר בעלי החיים שמשוכנעים בכך שמני הוא הממותה האחרונה עלי אדמות.
מני מנסה למצוא ממותה אחרת כדי להוכיח שהוא לא הממותה האחרונה, אך כל נסיונותיו כושלים עד שהוא מוצא את אלי, ממותה נקבה אשר, למרבה פליאתם של השלושה, משוכנעת שהיא אופוסום ויש לה אף שני אחים אופוסומים קטנים: קרש ואדי.
למרות שמני לא חפץ בכך מוסיף סיד את השלושה לחבורה המתקדמת לקאנו, וכך הם ממשיכים במסע הגדול. בדרך אורבות להם סכנות מכל עבר: תהומות, הצפות, נשרים ובעיקר 2 זוחלים ימיים טורפים שקפאו וחזרו לחיים בגלל ההפשרה. אלי נזכרת כיצד הגיעה אל משפחת האופוסומים ומדוע היא בעצם ממותה, סיד נחטף על ידי עצלנים אשר מכתירים אותו כ"מלך האש", דייגו, סיד וזוג האופוסומים הקטנים לא מפסיקים מלריב ומני ואלי עוברים תהליך התאהבות.
אך הכל נגמר כאשר החבורה מגיעה לשדה הגייזרים. אז החבורה מתפצלת בעקבות ויכוח בין אלי ומני: האופוסומים ואלי הולכים לכיוון אחד, מני וחבריו ממשיכים אל תוך השדה.
מני, סיד ודייגו עוברים בנס את שדה הגייזרים בשלום וכמעט מגיעים אל הקאנו כאשר הקרחון נשבר והמים מתחילים להציף את העמק. מני מתחיל לחשוש לשלום אלי, קרש ואדי ומתחיל לשאול את החיות שסביבו האם ראו אותם, אך כל התשובות שליליות.
אז מגיעים קרש ואדי אל מני בריצה ומספרים לו כי אלי נתקעה בתוך מערה לבד. המים עולים ללא הפסקה, אך מני מחליט להציל את אלי. האופוסומים מוליכים אותו למערה ושם הוא מצליח לחלץ את אלי תוך התמודדות עם והמים העולים ועם הזוחלים הימיים שנהרגים כשנופלות עליהם אבני המערה.
למרות שאלי ניצלה, המצב לא נעשה טוב יותר. המים הולכים ועולים ולחבורה אין אדמה לדרוך עליה. המצב הולך ונעשה גרוע ונראה כי סופם לטבוע שם.
אך אז קורה דבר בלתי צפוי: סקראט, היונק הקדום הקטן, שובר שלא בכוונה את הקרחון מצדו השני של העמק, והמים זורמים הלאה ומותירים את העמק יבש. כולם ניצלו, אם כי החיות לא יודעות כיצד.
וכך נגמרת ההרפתקה הארוכה בסוף טוב: מני ואלי מוצאים עוד ממותות, אך מחליטים שלא להמשיך יחד איתן ולהקים משפחה גדולה יחד עם קרש, אדי, דייגו וסיד.
בסוף הסרט, סקראט חולם על גן עדן של בלוטים ומנסה לקחת בלוט אחד גדול, אך נמשך אחורה, מתעורר ומגלה את סיד שאומר שהציל אותו. סקראט מתעצבן ומתחיל להכות את סיד ללא הפסקה.
טריוויה

השיר "אוכל, אוכל נהדר" מהווה פארודיה לשיר "Food, Glorious Food" מתוך המחזמר אוליבר!
קרל ריינהרדט

| --- | --- |
אין תמונה חופשית
 לידה:  14 בפברואר 1886 דטמולד, הרפובליקה הפדרלית של גרמניה 
 פטירה:  9 בינואר 1958 (בגיל 71) פרנקפורט, גרמניה המערבית 
 מדינה:  גרמניה 
 השכלה:  אוניברסיטת בון  אוניברסיטת הומבולדט של ברלין 
 מעסיק:  אוניברסיטת גתה בפרנקפורט, אוניברסיטת בון, אוניברסיטת לייפציג, אוניברסיטת המבורג 
 פרסים והוקרה:  אות מסדר ההצטיינות במדעים ואמנויות של גרמניה 
 
קַרְל לוּדְוִיג רַיינְהַרְדט (בגרמנית: Karl Ludwig Reinhardt; 14 בפברואר 1886 –  9 בינואר 1958) היה פילולוג קלאסי גרמני.
קורות חיים

ריינהרדט נולד בדטמולד, וגדל בפרנקפורט, העיר שאליה נקרא אביו, הרפורמטור החינוכי קרל ריינהרדט האב (אנ'), ב-1886 לשמש כראש הגימנסיה לסינג. בפרנקפורט למד ריינהרדט הצעיר בגימנסיה גתה, בית ספר תיכון שנוסד ב-1897 על פי עקרונות Frankfurter Lehrplan ("תוכנית ההוראה של פרנקפורט") של אביו, ובניהולו בשנים 1897–1904.
קרל לודוויג היה נכדו של איש העסקים קרל יוהאן פרוידנברג, מייסד קבוצת פרוידנברג (Unternehmensgruppe Freudenberg).
ב-1905 החל ללמוד פילולוגיה קלאסית באוניברסיטת בון ובאוניברסיטת הומבולדט של ברלין. שם קיבל את הדוקטורט שלו ב-1910 בהדרכת אולריך פון וילאמוביץ-מלנדורף (אנ'). עם סיום לימודיו לימד באוניברסיטאות בון, מרבורג (אנ') והמבורג, עד שנקרא לאוניברסיטת פרנקפורט בשנת 1924. הוא נשאר שם עד שמונה לפרופסור לפילולוגיה קלאסית אמריטוס ב-1951, למעט השנים 1942–1945, כשהיה באוניברסיטת לייפציג. הוא הפך לחבר קבוע באקדמיה הסקסונית למדעים (אנ') בזמן שזומן ללייפציג. בשנת 1937 האקדמיה הבווארית למדעים (אנ') צירפה אותו כחבר מן החוץ.
ריינהרדט נחשב לאחד ההלניסטים המובילים בתקופתו. הוא אולי ידוע בעיקר בזכות מחקריו על פוסידוניוס, אך הוא גם כתב מונוגרפיות מקוריות ביותר על פילוסופים שקדמו לסוקרטס, אייסכילוס וסופוקלס. אף על פי שהיה בעיקרו תלמידו של וילאמוביץ, תקופה מסוימת בצעירותו הוא נכנס להשפעה של פרידריך ניטשה וחוג השירה של שטפן גאורגה. לכתביו הרבים, בתורם, הייתה השפעה עמוקה על מחשבתם של ארנסט קסירר, מרטין היידגר ווולפגנג שאדוולדט (אנ').
בשנת 1952 ריינהרדט צורף למסדר פור לה מריט ובשנת 1956 הוענק לו תואר דוקטור לשם כבוד מאוניברסיטת פרנקפורט. הוא מת בפרנקפורט.
מכתביו

Parmenides und die Geschichte der griechischen Philosophie (1916
Poseidonios von Apameia: Der Rhodier genannt (1921)
Kosmos und Sympathie (1926)
Platons Mythen (1927)
Sophokles (1933)
Aischylos als Regisseur und Theologe (1948)
Von Werken und Formen (1948)
Die Iliad und ihr Dichter. Edited and published posthumously by Uvo Hölscher (1961)
Erinnerungen an einen Lehrer (1961)
Erinnerungen (n.d.)